**ОБЩИНСКА ИЗБИРАТЕЛНА КОМИСИЯ СТРУМЯНИ**

**пл. „7-ми април“ № 2, с. Струмяни, тел./факс 0878451277**

**ПРОТОКОЛ**

**№1/04.09.2019г.**

Днес, 04.09.2019г. се проведе заседание на Общинска избирателна комисия Струмяни, назначена с РЕШЕНИЕ№ 691-МИ от 23.08.2019 на ЦИК.

На заседанието присъстваха:

 Ваня Бориславова Пецанова – председател, Красимира Костадинова Янева- зам. председател, Диана Илиева Петкова – зам. председател, Людмила Методиева Маникатова - секретар и членове: Величка Иванова Чиликова, Любка Миткова Тацкова, Николина Спасова Янева, Мариана Николова Маркова, Кирил Димитров Гегов и Стефани Лазарова Воденичарова

Отсъства по уважителни причини Илонка Йорданова Станоева – член.

Заседанието беше открито от Председателя на ОИК Струмяни: Ваня Бориславова Пецанова, която предложи да се проведе при следния дневен ред:

1. Провеждане заседания на ОИК, място и начин на обявяване на взетите решения от ОИК Струмяни
2. Начин на приемане и обжалване на решенията на Общинската избирателна комисия
3. Приемане на решение на ОИК на член, който да маркира печата заедно с Председателя и изготвяне на протокол за маркиране.
4. Организационно-технически въпроси.

Дневният ред беше приет единодушно от всички присъстващи членове.

**По първа точка** от дневния ред ОИК Струмяни взе

**Решение № 1 –МИ/04.09.2019г.**

1. Заседанията на ОИК Струмяни ще се провеждат на следният административен адрес: с. Струмяни, пл. „Седми април “ № 2, заседателна зала на читалище „Будител 1977“.
2. Заседанията на ОИК се свикват от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател.
3. Членовете на ОИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място.
4. Общинската избирателна комисия обявява решенията си незабавно след приемането им чрез поставяне  на таблото за решения и съобщения, находящо се пред заседателната зала на читалище „Будител 1977“, пл. „Седми април“ №2 на видимо и достъпно място, по начин указващ неговото предназначение и чрез публикуване на интернет страницата си.
5. Работното време на ОИК-Струмяни е всеки ден от 9,00 ч. до 17,00 ч.
6. За обезпечаване на нормалната дейност на комисията и създаване на възможност за упражняване на правата на участващите в изборите субекти, уредени в ИК, в часовете от 9,00 до 17,00 часа, ОИК организира дежурства на членовете си. Дежурството се провежда от поне двама членове на комисията, предложени от различни партии и коалиции.

Решение подлежи на оспорване пред Централна избирателна комисия в срок 3 (три) дни от обявяването му.

**По втора точка** от дневния ред ОИК Струмяни взе

**Решение № 2 –МИ/04.09.2019г.**

1. Общинската избирателна комисия приема решенията си с мнозинство две трети от присъстващите членове.

2. Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.

3. Решението на ОИК подлежи на обжалване пред ЦИК по реда на чл. 88 ИК.

4. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.

5. Решенията на ОИК може да се обжалват в тридневен срок от обявяването им пред ЦИК, която се произнася в тридневен срок с решение. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административнопроцесуалния кодекс пред Административнен съд Благоевград . В останалите случаи решението на ЦИК се обжалва пред Върховния административен съд.

6. Решенията на комисията се приемат с поименно гласуване, което се отразява в протокола от заседанието.

 Решение подлежи на оспорване пред Централна избирателна комисия в срок 3 (три) дни от обявяването му.

**По трета точка** от дневния ред ОИК Струмяни взе

**Решение № 3 –МИ/04.09.2019г.**

1. Печатите на Общинска избирателна комисия Струмяни са два на брой.
2. Общинска избирателна комисия – Струмяни определя Кирил Димитров Гегов , който заедно с председателя да маркира  печатите по уникален начин с цел защитата им.
3. За маркирането се съставя протокол, подписан от членовете на комисията, съдържащ най-малко 3 (три) отпечатъка.
4. За всеки от печатите се съставя отделен протокол.

  Решението подлежи на оспорване пред Централна избирателна комисия в срок 3 (три ) дни от обявяването му.

**По четвърта точка** от дневния ред

Бе изготвен график за дежурствата на членовете на ОИК Струмяни за всеки календарен ден от седмицата и бяха подготвени регистрите, необходими за провеждането на изборите.

Комисията се запозна обстойно с Решение № 848-МИ от 28.08.2019г. на ЦИК относно реда за свикване на заседания, начина на приемане, обявяване и обжалване на решенията от ОИК, а именно:

1. Заседанията на ОИК Струмяни са законни, когато на тях присъстват повече от половината от членовете.

2. Членовете на ОИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място.

3. Проектът за дневен ред се публикува на интернет страницата на комисията преди заседанието.

4. ОИК Струмяни взема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на кодекса.

5. Гласуването е явно. Гласува се "за" или "против". Не се допуска гласуване "въздържал се".

6. Членовете на ОИК Струмяни, които не са съгласни с посоченото в протокола, могат да подписват с "особено мнение", като писмено посочат в какво се изразява особеното мнение.

7. Членовете на ОИК Струмяни, които не са съгласни с приетото решение, могат да изразят "особено мнение", като писмено посочат в какво се изразява особеното мнение.

8. За заседанията на ОИК Струмяни се съставя протокол, който се подписва от председателя и секретаря.

9. Решенията на комисията се приемат с поименно гласуване, което се отразява в протокола от заседанието.

10. Решенията, удостоверенията и текущата кореспонденция на ОИК се подписват от председателя и секретаря.

11. Когато председателят, съответно секретарят отсъства, решенията, протоколите и удостоверенията и текущата кореспонденция се подписват от секретаря, съответно от председателя и от заместник-председател.

12. Когато едновременно отсъстват и председателят, и секретарят, решенията, протоколите и удостоверенията и текущата кореспонденция се подписват от заместник-председателя и определен с решение на комисията член, предложени от различни партии и коалиции.

13. Решенията, протоколите и удостоверенията и текущата кореспонденция се подпечатват с печата на ОИК.

14. На заседанията на ОИК Струмяни може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола на заседанието.

15. ОИК Струмяни поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния изборен район, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри, водени от нея при спазване изискванията на Закона за защита на личните данни.

16. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията излъчени от различни политически партии.

17. Екземплярите от обявените решения се свалят не по-рано от три дни (72 часа) от поставянето им на общодостъпното място, като се отбелязват деня и часът на свалянето им и се подписват от двама членове на комисията излъчени от различни политически партии. Екземплярите се съхраняват в архива на комисията.

Поради изчерпване на дневния ред заседанието на ОИК бе закрито.

Председател:

Ваня Пецанова

Секретар:

 Людмила Маникатова